Diari Oficial de la Generalitat Valenciana


Sumari del DOGV 3762, del 01-06-2000 (2000/4261)

Informació pública de l'elevació a definitius dels acords d'aprovació provisional del programa d'actuació integrada, del projecte d'urbanització i del projecte de reparcel·lació del sector I del sòl urbanitzable programat.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4261


Organisme emissor
:   Ajuntament d'Alaquàs

Tipus de document
:   Anunci

Informació pública de l'elevació a definitius dels acords d'aprovació provisional del programa d'actuació integrada, del projecte d'urbanització i del projecte de reparcel·lació del sector I del sòl urbanitzable programat. [2000/Q4261]
  
L'Ajuntament d'Alaquàs, mitjançant la Resolució d'Alcaldia de data 15 de maig de 2000, va acordar elevar a definitius els acords d'aprovació provisional del programa d'actuació integrada, del projecte d'urbanització i del projecte de reparcel·lació del sector I del sòl urbanitzable programat, redactats per l'arquitecte superior Vicente García Martínez; sector l'àmbit del qual es troba delimitat pel camí del Cementeri, Travessera del Bovalar i polígon del mateix nom, distribuïdor comarcal, i enllaç del distribuïdor esmentat que transcorre vora la ratlla de terme municipal de Torrent. Aquest programa d'actuació integrada de gestió directa preveu uns costos totals d'urbanització de 506.219.092 pessetes.
  
L'acord esmentat abans posa fi a la via administrativa, de conformitat amb el que s'estableix en l'article 109.c de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999. Davant d'aquest acte administratiu s'hi podrà interposar, amb caràcter potestatiu, un recurs de reposició a què fa referència l'article 116.1 de la llei esmentada, en el termini d'un mes, següent al de la publicació d'aquest anunci en el Diari Oficial de la Generalitat Valenciana o en el Butlletí Oficial de la Província de València.
  
En tot cas, l'acte administratiu esmentat anteriorment és susceptible d'interposició de recurs contenciós administratiu establit en l'article 25 de la Llei de la Jurisdicció Contenciosa Administrativa de 13 de juliol de 1998, davant l'òrgan competent de la Jurisdicció Contenciosa Administrativa; tot això, en el termini de dos mesos, comptadors des de l'endemà de la recepció de la corresponent notificació o publicació d'aquest anunci en el Diari Oficial de la Generalitat Valenciana o en el Butlletí Oficial de la Província de València. Si s'usa la facultat d'interposar un recurs de reposició potestatiu, no es podrà interposar un recurs contenciós administratiu fins que no es resolga el primer de manera expressa, o se'n produïsca la desestimació presumpta. El termini d'interposició d'aquest s'haurà de comptar des de la data de desestimació del de reposició.